Toshkent - Nyu-York yo‘nalishi bo‘yicha harakatlanuvchi yo‘lovchilarga qo‘yiladigan talablar o‘zgardi. “Uzbekistan Airways” xabariga ko‘ra, joriy yil 1 apreldan Nyu-York shtatining sanitariya xizmatiga shakl to‘ldirish va jo‘natishning elektron uslubi kiritildi. Qayd etilishicha, shaklni to‘ldirish uchun quyidagilar kerak bo‘ladi: internetga kirish;   veb-brauzerning manzil satriga traveler.health.ny.gov manzilini kiritish;   sahifaga kiritish so‘rovnomani elektron shaklda kiritish. Bildirilishicha, COVID-19 testining «manfiy» natijasi va yuqorida ko‘rsatilgan shaklni to‘ldirish shart. Ma’lumot uchun, “Uzbekistan Airways” 22 apreldan boshlab haftaning payshanba kunlari Toshkent – Nyu-York – Toshkent yo‘nalishi bo‘yicha muntazam reyslarni qayta joriy etadi. Hozirgi kunda har yakshanba kunlari ushbu yo‘nalishda muntazam aviaqatnovlar amalga oshirilmoqda.